OpenLLM-France/wikimedia huggingface dataset:
# Departament d'Avairon

Lo departament d'Avairon es una division administrativa e electorala de l'Estat francés situat entierament en Occitània. Tira son nom del riu d'Avairon que lo travèrsa. Coïncidís amb la region istorica de Roergue (que se situa dins la region istorica pus granda de Guiana). Fa partida de la region administrativa d'Occitània.
Lo capluòc es Rodés.
Lo gentilici es avaironés -esa (o melhor, roergàs -assa, en se referir a Roergue).

## Arrondiments

Lo departament d'Avairon es compausat de 3 arrondiments. Veire la pagina Arrondiments d'Avairon.

## Ligams extèrnes

* Aimé Vayssier. Dictionnaire patois de l’Aveyron (A-Greda), (Gredo-Z). Documents per l’estudi de la lenga occitana (ISSN 2117-9271) n°35 et 35. París: Institut d'estudis occitans. s. d.
* Joseph Pierre Durand de Gros. Études de philologie et linguistique aveyronnaises. Documents per l’estudi de la lenga occitana (ISSN 2117-9271) n°45. París: Institut d'estudis occitans. s. d.

## Articles connèxes

* Arrondiments d'Avairon
* Comunas d'Avairon
# Comtat de Rodés

Lo Comtat de Rodés èra un fèu que fasiá partida de l'anciana província de Roergue, uèi dins lo departament d'Avairon, e que sa capitala èra Rodés. Sas armas son "De gules sus leopard d'aur".

## Istòria

A la casuda de l'Empèri Roman, Roergue cambièt mantun còp de patron: apertenguèt successivament als visigòts en 472 ; als francs en 507; tornarmai als visigòts en 512 ; als reis d'Austrasia en 533 ; en 588 als ducs d'Aquitània, que ne foguèron despolhats per Pepin lo Brèu en 768. Carlesmanhe l'incorporèt en 778 al reialme d'Aquitània e i establiguèt de comtes que s'erigiguèron apuèi en senhors ereditaris de lor Comtat.

## Lo Comtat de Roergue

Cap al mitan del sègle IX, Carles II lo Calvet confirmèt los comtes de Roergue dins lors possessions e i apondèt lo Comtat de Tolosa que desliguèt del ducat d'Aquitània.
A la mòrt d'Ugues, onzen comte de Roergue (1053), Bèrta, sa filha, se vegèt disputar son eretatge per Guilhèm IV, comte de Tolosa, e son fraire Raimon de Sant Geli. Prenguèron las armas ; mas Bèrta en se morissent en 1065, los dos fraires se tornèron l'un contra l'autre. Après quinze ans de luchas convenguèron que Guilhèm tendriá lo Comtat de Tolosa, e Raimon lo de Roergue, que n'aviá pres lo títol a la mòrt de Berta. Raimon succediguèt a son fraire dins son Comtat, e Roergue venguèt l'apanatge dels benjamins dels comtes de Tolosa. En 1105, Raimond trobèt la mòrt en Palestina, daissant dos filhs, Bertran e Anfós qu'aviá alara dos ans.
* Portal de Roergue
# Helena

Héléna Bailly, dicha Helena, es una cantaira francesa de Belgica nascuda lo 19 de febrièr de 2002, revelada dins la onzena sason de la Staracademia sus TF1, sason qu'a debutat lo 4 de novembre de 2023, e ont foguèt eliminada en semifinala lo 27 de genièr de 2024 cap a Pierre Garnier. Un mes mai tard, publica son primièr single Aimée pour de vrai.
Après aqueste primièr títol Aimée pour de vrai sortit pendent l'ivèrn e qu'a avut un polit resson, lo 21 de junh de 2024, publica en seguida doas autras cançons per l'estiu, Summer Body e Nouveau cœur.

## Cançons mai conegudas

* Aimée pour de vrai (2024)
* Summer Body (2024)
* Nouveau cœur (2024)
* Mauvais garçon (2024)

## Referéncias

* ↑ Héléna Bailly (Star Academy) avoue que l'arrêt de la tournée est difficile à vivre https://www.voici.fr/news-people/c-est-un-peu-dur-helena-bailly-star-academy-avoue-que-l-arret-de-la-tournee-est-difficile-a-vivre-786024
* ↑ À seulement 21 ans, Héléna Bailly a intégré le casting de la nouvelle édition de la Star Academy sur TF1. https://www.public.fr/tag/helena-bailly
* ↑ La Belge Héléna Bailly (Star Academy) sort deux nouveaux singles: “Summer Body” et “Nouveau cœur” https://www.lejde.be/culture/2024/06/21/star-academy-la-belge-helena-sort-deux-nouveaux-singles-summer-body-et-nouveau-coeur-videos-35988/
# Neerlandés

Lo neerlandés (autonim: Nederlands ) es una lenga germanica occidentala parlada dins los Païses Basses (aital coma dins las èx-colonias), Flandra (en Belgica), e dins un petit territòri del nòrd de França, nomenat Westhoek.
Lo neerlandés es tradicionalament nomenat «olandés» (Holands) en occitan en rason de la supremacia economica de la província d'Olanda dins de l'aire neerlandofòna (a partir de la mitat del sègle xvi). D'autra part, en Flandra, se sòna abitualament «flamenc» (Vlaams).
Sembla plan a l'anglés mas despartitz semblanças gramaticalas amb l'alemand.

## Referéncias

* Wikimedia Commons prepausa de documents multimèdia liures sus Lenga neerlandesa.
* ↑ «Entrada del lèma "Nederlands"». Nederlandse Taalunie. [Consulta: 12 de març de 2024]
* ↑ Le Dû, Jean «Flamand, hollandais, néerlandais... Badumes, standards et norme(s) dans les Bas-Pays» (en francés). La Bretagne Linguistique, 23, 2019-12-30, p. 77–99. ISSN: 1270-2412. DOI: .
* Portal de las lengas
# Arahuetes

Arahuetes es un municipi de la província espanhòla de Segovia dins la Comunautat Autonòma de Castelha e Leon.
# Toarèg

Lo toarèg, apelat tanben tamasheq (en berbèr: tamasheq/tamajeq/tamahăq o pus exactament tamaceq/tamajeq/tamahăq) es un dialècte dau berbèr que se parla au centre e au sud de Sahara, dins leis estats de Mali, Nigèr, Argeria, Libia e dins una enclava pus recenta de Burkina Faso. Tanben de comunautats toarègas an emigrat en Nigèria, Chad e Mauritània.

## Vejatz tanben
### Liames intèrnes

* berbèr

### Liames extèrnes

* (fr)Presentacion dau toarèg (INALCO): mapa, extension, dialectologia
# Joao Grimaldo

Joao Alberto Grimaldo Ubidia, mai conegut coma Joao Grimaldo (Lima, Peró, 20 de febrièr de 2003) es un fotbolaire perovian. Jòga actualament amb l'Sporting Cristal.
# Épenoy

Épenoy es una comuna francesa, situada dins lo departament de Dobs e la region de la Franca Comtat.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Jean Bouveresse |
| març de 2001 | 2008 | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 395 | 352 | 379 | 389 | 398 | 502 | 452 | 466 | 487 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 438 | 427 | 478 | 473 | 430 | 517 | 519 | 472 | 472 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 460 | 467 | 430 | 462 | 411 | 410 | 382 | 342 | 360 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 396 | 428 | 414 | 426 | 407 | 458 | 546 | 544 | 556 |
| 2009 | 2010 |
| 567 582 | 579 593 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal de las comunas de França
# Formiche Alto

Formiche Alto en castelhan o Formich Susano en aragonés (segon l'ortografia de l'Academia Aragonesa de la Lenga); Formig en grafia medievala aragonesa (mai pròche a occitanocatalan) es un municipi de la província espanhòla de Teròl dins la Comunautat Autonòma d'Aragon.
# David Guetta

David Guetta (aliàs Jack Back), de son nom vertadièr Pierre David Guetta (París, 7 de novembre de 1967), es un DJ e productor musical francés. a començat coma una figura de la nuech parisenca, puèi, gràci a sei titres coma Love don't let me go (2002), When Love Takes Over, Titanium (ambe Sia al cant : foguèt aquesta cançon que la revelèt en 2011 en Occitània), Love is gone, Sexy Bitch, Lovers on the sun, Play hard (ambe Akon) o Gettin' Over You, s'es classificat e se classifica encar en tèsta de vèndas de disques a travèrs lo monde. Auriá vendut pus de 15 millions de simples e 18 millions d'albums.
David Guetta a sortit lo 29 d'aost de 2011 l'album Nothing But the Beat que conteng un tròç ambe pel segond còp Sia al cant : She Wolf (Falling to Pieces), publicat en simple en 2012.

## Discografia

* Just a Little More Love (2002)
* Guetta Blaster (2004)
* Pop Life (2007)
* One Love (2009)
* Nothing but the Beat (2011)
* Listen (2014)
* 7 (2018)
# Senhor

Senhor èra un títol nobiliari, difusat en Euròpa a l'Edat Mejana, atribuit als possessors d'un fèu o alòdi. En aquel sens s'aplican las expressions «senhor dels exercicis», «senhor del reialme» o «senhor de l'ostal».
La dòna (var. dauna; del latin: domina) es una dama de bòna condicion esposa del senhor, o una persona en possession d'una senhoriá.

## Edat Mejana

Durant l'Edat Mejana, la societat repausa sus la superposicion del poder entre los òmes: lo vassalatge e la tenança. Los fèus s'imbrican segon la ierarquia feudala.
A l'origina, lo senhor es dententor dels dreits de l'autoritat feudala e de l'usufruit sus las tèrras nòblas e los sèrves. Succedís al mèstre dominial pendent l'Auta Edat Mejana e al proprietar d'una villa agricòla romana.

## Bibliografia

* Bourin, Monique dir. Pour une anthropologie du prélèvement seigneurial dans les campagnes médiévales (XIe-XIVe siècles. volum 1. Publications de la Sorbonne.
* Wallon, Armand; Duby, Georges (1987). La formation des campagnes françaises: des origines au XIVe siècle. Éd. du Seuil (Histoire de la France rurale). ISBN 978-2-02-004267-3.

## Nòtas

* ↑ Wallon, Duby, p. 300 & sq.
# Captal (títol)

Suls autres projèctes Wikimèdia :
Captal (m) o captalessa (f) èra un títol nobiliari en Occitània a l'Edat Mejana e a la Renaissença. En Aquitània descriguèt lo cap d'un ostal illustre, mas pòt descriure en tota Occitània un òme ric, un notable, o una aristocrata. Un territòri administrat per un captal o una capdalessa es un captalat.

## Variantas

* Al masculin: captal, captau, capdau, capdal, chaptau, chaptal, cauptau.
* Al femenin: captalessa, capdalessa, captala.

## En cultura

* La paraula captal èra tanben utilizada d'un biais negatiu per descruire un "aristocrata, flagèl del pòble, en marrida part".
* Mantas variantas del títol restan en usatge coma noms de familha.

## Veire tanben

* Senhor e senhoriá

## Referéncias

* ↑ Mistral, Frederic (1878–1886). Lou Tresor dóu Felibrige (TDF). Rafèla d'Arle: Cultura Provençala e Meridionala.
# Captalat

Un captalat, capdalat o catalat es un territòri administrat per un captal o una captalessa.
# Ducat

Un ducat es un territòri administrat per un duc o una duquesa.
* Wikidata: Q154547
* Multimedia: Duchies
# Captalat de Bug

Lo captalat de Bug (var. capdalat, catalat) que ho ua senhoria feudala de Gasconha que correspon au país de Bug modèrne. La sua capitala qu'èra La Tèsta de Bug.
Captau, capdau, captalessa o capdalessa es un ancian títol gascon eqüivalent a cap o capitan, e que a l'Edat Mejana qu'ei donava aus mei nòbles d'Aquitània.

## Lista deus captaus

Véser captau de Bug

## Referéncias

* ↑ Mistral, Frederic (1878–1886). Lou Tresor dóu Felibrige (TDF). Rafèla d'Arle: Cultura Provençala e Meridionala.
* (ca) Aqueste article es parcialament o en totalitat eissit d’una traduccion de l’article de Wikipèdia en catalan intitolat « Captalat de Buch ».
* Wikidata: Q107307414
# Patrick Sébastien

Patrick Sébastien (nom complèt : Patric Boutot ; Briva, 14 de novémer de 1953) es un cantaire, compositor, autor Occitan francofòn de França, d'origina Coresenca.
A produch e animat de nombrosas emissions de varietats pendent sa carrièra. A sustot presentat, sus TF1 :Carnaval, Sébastien c'est fou !, Le Grand Bluff. Tanben sus França 2 : Le Plus Grand Cabaret du monde, Le Grand Cabaret sur son 31, De l'autre côté du miroir et Les Années bonheur.
Es tanben l'autor-interprèta de cançons a tèma festiu ; demest los mai celèbres, figuran los títols Pepito, Le Gambadou, La Fiesta (generica de l'emission Fiesta sarcís d'una cançon del grop irlandés The Pogues) Le Petit Bonhomme en mousse, C'est chaud, Pourvu que ça dure, Les Sardines, Ah... Si tu pouvais fermer ta gueule..., Tourner les serviettes o encara Joyeux Anniversaire.
A tanben jogat dins de telefilms pel servici public coma Lo Sénher Max e la rumor o Un astre sus sièis sus França 2.
# Jean Froissart

Jean Froissart (c.1337 - c.1405) foguèt un dels principals cronicaires de la França medievala. Durant de sègles, las Cronicas de Froissart foguèron consideradas las principalas expressions de la narrativa istòrica del sègle XIV en Anglatèrra e en França. Sa descripcion istòrica es tanben una de las principalas fonts d'informacion sus la Guèrra de Cent Ans.
* Wikidata: Q315000
* Multimedia: Jean Froissart
# Mouloudji

Marcel Mouloudji, o mai simplament Mouloudji, nascut lo 16 de setembre de 1922 a París (França) e mòrt lo 14 de junh de 1994 a Neuilly sur Seine, es un cantaire francés, tanben autor, compositor, pintre e actor.
Es d'origina bretona per sa maire e cabila per son paire.
Comença per far un pauc de cinèma dins las annadas 1930 e 1940 (La Guerre des gosses en 1936, Les disparus de Saint-Agil en 1938, L'Enfer des anges en 1939, Les inconnus dans la maison en 1942, Boule de Suif en 1945... Puèi, comença d'aver de succès coma cantaire, de'n primièr en 1951 ambe la cançon La Complainte des infidèles.
En 1952, obten lo primièr ròtle del filme d'André Cayatte Nous sommes tous des assassins. A la meteissa epòca, sa cançon Comme un p'tit coquelicot obten de succès : es recompensada del Grand Prix du disque en 1953 e del prètz Charles Cros. Succès similar en 1954 per sa cançon Un jour tu verras. Repren tanben Le déserteur, cançon de 1954 de Boris Vian enebida a la radiò pel govèrn francés.
Es tanben lo paire de la cantaira Annabelle.

## Referéncias

* ↑ https://www.public.fr/News/pour-raconter-la-passion-il-faut-l-avoir-vecue-1781076
# Guy Béart

Guy Béhar-Hasson, nascut lo lo 16 de julhet de 1930 al Caire en Egipte e mòrt en França còsta París lo 16 de setembre de 2015 a Garches (Nauts de Sèina), èra un cantaire popular francés, tanben autor e compositor, e quitament presentator d'emissions a la television francesa.
Es lo paire de la celèbra actritz francesa (d'origina grèca per sa maire) Emmanuelle Béart.
Guy Béart se lança dins la cançon francesa en 1954 en jogant dins d'estanquets parisencs.
En 1957, obten de resson en cantant Bal chez Temporel, que las paraulas s'inspiran del poèma Le Tremblay d'André Hardellet. Aquela primièra capitada li pòrta en 1958 lo Prèmi Grand del disc de l'Acadèmia Charles Cros per son primièr album Qu'on est bien. Aquela meteissa annada 1958, obten una gròssa capitada populara en França ambe sa cançon L'eau vive (l'aiga viva), qu'es devenguda emblematica de son repertòri.

## Cançons mai conegudas

* Qu'on est bien (1958)
* L'eau vive (1958)
* Les Grands Principes (1965)
* Le Pont de Nantes (1966, represa d'un aire tradicional francés)
* Vive la rose (1967, represa d'un aire tradicional francés)
* Le Grand Chambardement (1967)
* La vérité (1967)
* Chahut-bahut (1969)
* Paris au mois d’août (1970)
* Les couleurs du temps (1973)
* À Amsterdam (1976)
* Où vais-je (1978)
* Demain je recommence (1986)
# Nonasp

Nonasp :
| Pont ferroviari prèp de Nonasp. ||
| Comarca | Bas Aragon-Casp |
| Província | Saragossa |
| Comunautat Autonòma | Aragon |
| Còdw postal | 50794 |
| Superfícia | 111,4 km$^2$ |
| Altitud | 177 m |
| Populacion | 1054 ab. |
| Flume | Matarranya, Algars |
Nonasp es una comuna de la Comunautat autonòma d'Aragon, e de la comarca deu Bas Aragon-Casp. A 1054 abitants.
Aragon
# Emmanuelle Béart

Emmanuelle Béart, nascuda en Occitània lo 14 d'agost de 1963 a Gassin (Var), es una actritz francesa.
Es d'origina josieva del costat de son paire Guy Béart, e a tanben d'originas grècas del costat de sa maire.
Es revelada en 1986 per sa proesa dins lo drama Manon de las Fonts de Claude Berri, una istòria de Marcèu Panhòl que se debana en Occitània e que foguèt d'alhor filmada en Lengadòc e en Provença, que li val lo Cesar del melhor segond ròtle feminin.
# Toarègs

Los Toarègs (/tuaˈrɛk/; endonim: Imuhaɣ/Imušaɣ/Imašeɣăn/Imajeɣăn) son una etnia berbèra, divisida en mantas confederacions e tribús. Son natius d'una vasta region de Sahara del sud-èst de Libia cap a Argeria, Mali, Nigèr, Burkina Faso, aital coma lo nòrd de Nigèria.

## Referéncias

* ↑ «Anja Fischer / Imuhar (Tuareg) – designation». imuhar.eu. [Consulta: 2020-12-31]
* ↑ Rasmussen, Susan J.; Levinson, David (1996). «Tuareg». A: Encyclopedia of World Culture, Volume 9: Africa and the Middle East. G.K. Hall, p. 366–369. ISBN 978-0-8161-1808-3.
* ↑ Arauna, Lara R; Comas, David «Genetic Heterogeneity between Berbers and Arabs». eLS, p. 1–7. ISBN: 9780470016176. DOI: .
# Eduard Böhmer

Eduard Böhmer o Boehmer, nascut lo 24 de mai de 1827 a Stettin (uèi Szczecin) e mòrt lo 5 de febrièr de 1906 a Lichtental, prèp de Baden Baden, es un romanista e teologian alemand.

## Biographie

Eduard Böhmer foguèt professor de teologia a Halle, puèi s'avodèt mai a la filologia, qu'ensenhèt de 1872 a 1879 a l'universitat d'Estrasborg. Publiquèt mai d'un libre e maites articles dins las doas disciplinas, per exemple dins la revista Romanische Studien (1871-1885). Lo sistèma de transcripcion fonetica que concebèt per aquesta revista inspirèt Bourciez e lo Glossaire des patois de la Suisse romande.
Es tanben conegut per son article sus la nacionalitat occitana paregut en 1870.

## Bibliografia

* Piet Steenbakkers, « Les éditions de Spinoza en Allemagne au XIX$^{en}$ siècle », dans André Tosel, Pierre-François Moreau et Jean Salem (dirs.), Spinoza au XIX$^{en}$ siècle, Publications de la Sorbonne, 2007.
* Karl Bader, Lexikon deutscher Bibliothekare im Haupt und Nebenamt bei Fürsten, Staaten und Städten. Harrassowitz, Leipzig 1925 (Zentralblatt für Bibliothekswesen, Beiheft; 55), S. 21.

## Referéncias

* ↑ "Die occitanische Nazionalität". in Die Grenzboten. Zeitschift für Politik und Literatur. XXIX Jahrgang. II. Semester. 1. band. Leipzig, 1870.
# Theys

Tês en arpitan (Theys en francés) es una comuna arpitana dau Daufinat, situaa dins lo departament d'Isèra e la region de Ròse-Aups.

## Geografia

L'estacion d'esquí de 7 laux es en partida dins la comuna.

### Comunas vesinas
## Istòria

Possession del comte de Genève al XIVe sègle, de contunh mainmise de Charles VI.
L'istòria economica de Theys a #èsser longtemps ligada a l'espleitacion d'un minaré de fèrre de fòrça bona qualitat. Aquela espleitacion i aurà fach primièrament en benefici de l'òrdre dels Chartreux. Après la sortida dels religioses, d'unes autres sidérurgistes utilizaràn lo minaré montanhas de Theys : Modèl:Blòc cita.
Possession du comte de Genève au XIVe siècle, puis mainmise de Charles VI.
L'histoire économique de Theys a été longtemps liée à l'exploitation d'un minerai de fer de très bonne qualité. Cette exploitation sera faite tout d'abord au profit de l'ordre des Chartreux. Après le départ des religieux, d'autres sidérurgistes utiliseront le minerai des montagnes de Theys : Modèl:Bloc citation.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Léon Bouchet-Bert-Peillard |
| març de 2001 | 2008 | |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1975, totala: 2050 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 763 | 1 928 | 1 969 | 2 230 | 2 301 | 2 285 | 2 395 | 2 518 | 2 445 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 276 | 2 316 | 2 376 | 2 294 | 2 252 | 2 110 | 2 096 | 1 916 | 1 933 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 800 | 1 623 | 1 604 | 1 362 | 1 385 | 1 340 | 1 302 | 1 257 | 1 204 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 227 | 1 257 | 1 114 | 1 200 | 1 321 | 1 572 | 1 855 | 1 905 | 1 934 1 934 |
| 2009 | 2010 |
| 1 963 2 035 | 1 992 2 063 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* Portal dau Daufinat
* Portau d'Arpitània
# Canton de Nuèlh

Lo canton de Nuèlh es una anciana division administrativa de Lemosin, suprimida per la refòrma cantonala de 2014, aplicada en 2015, que placet totas sas comunas dins lo canton de Cosés. Era situada dins l'arrondiment de Limòtges, lo departament de Nauta Viena e la region de Lemosin, aura englobada dins la Novela Aquitània. La lenga autoctòna es l'occitan lemosin, dins sa varianta nauta lemosina.

## Composicion

| Nom | Còdi INSEE | Superficia (km²) | Populacion | Densitat | Intercomunalitat |
| Chaptalac | 87038 | 17.92 | 2112 (2018) | 117,86 | CU de Limòtges Metropòli |
| Nuèlh | 87107 | 16.97 | 1640 (2018) | 96,64 | CC de Vam Lemosin Avenidor Natura |
| Pairilhac | 87118 | 38.63 | 1275 (2018) | 33,01 | CU de Limòtges Metropòli |
| Sent Gençan | 87143 | 21.77 | 2154 (2018) | 98,94 | CU de Limòtges Metropòli |
| Sent Jauvenç | 87152 | 24.96 | 1656 (2018) | 66,35 | CC de Vam Lemosin Avenidor Natura |
| Vairac | 87202 | 33.70 | 2092 (2018) | 62,08 | CU de Limòtges Metropòli |

## Istòria

En 1801, quand lo nombre daus cantons fuguet deminjat, lo canton de Nuèlh fuguet conservat e çò sembla, sens modificacions.

## Nòtas

* ↑ fichas Cassini-EHESS de las comunas concernidas
# Punt cardinal

En geografia, un punt cardinal (var. ponch cardinal, ponch cardinau, punt cardinau) es una de las quatre principalas direccions d'una bossòla sus un plan: nòrd, Èst, Sud e Oèst.
En Mediterranèa, las direccions son nomenadas d'un biais diferent, s'apuejant sus lo nom dels vents correspondents: Tramontana, Levant, Miegjorn e Ponent. Aquestas designacions son totjorn emplegadas dins la navegacion maritima actuala dins aquesta mar.

## Ròsa dels vents

Los punts cardinals son presentats sus las mapas per una ròsa dels vents; lo nòrd es generalament senhalat, per exemple en alongant o en colorant la punta de la ròsa que l'indica. Gaireben totjorn, lo naut d'una mapa indica lo nòrd, lo bas lo sud, la drecha l'èst e l'esquèrra l'oèst.
Lo compés (cadastre) de Gijan de 1587 dona los ponches cardinals dau drech (nòrd), dau levant (èst), dau colgant (oèst), dau marin (miègjorn) e es estat ajostat en 1610 dau terrau (nòrd) e dau garbin (sud).
En mai dels quatre punts cardinals, es possible de dessenhar de punts intermediaris (o punts intercardinals) :
| Abreviacion | Punt | Nom mediterranèu, autres noms | Azimut | Radians |
| N | nòrd | Tramontana Capvath, bisa, paguèra, avèrs, ubac, ensus, enaut | 0° | 0 |
| NNE | nòrd-nòrd-èst | Tramontana grèga | 22,5° | π/8 |
| NE | nòrd-èst | Grèc | 45° | π/4 |
| ENE | èst-nòrd-èst | Levant, gregau | 67,5° | 3π/8 |
| E | èst | Levant L(h)evant, matin, capavant, davant, solèdre | 90° | π/2 |
| ESE | èst-sud-èst | Levant, Eisseròc | 112,5° | 5π/8 |
| SE | sud-èst | Eisseròc | 135° | 3π/4 |
| SSE | sud-sud-èst | Miègjorn, Eisseròc | 157,5° | 7π/8 |
| S | sud | Miègjorn Adreit, adrech, solan(a), caphaut, capsús, soliera | 180° | π |
| SSO | sud-sud-oèst | Miègjorn, Labech | 202,5° | 9π/8 |
| SO | sud-oèst | Labech | 225° | 5π/4 |
| OSO | o-st-sud-oèst | Ponent, Labech | 247,5° | 11π/8 |
| O | oèst | Ponent Colcant, coijant, de cers, sococ, darrèr, caparrèr | 270° | 3π/2 |
| ONO | oèst-nòrd-oèst | Ponent, Mistrau | 292,5° | 13π/8 |
| NO | nòrd-oèst | Mistrau, Terral | 315° | 7π/4 |
| NNO | nòrd-nòrd-oèst | Tramontana, Mistrau | 337,5° | 15π/8 |
| N | nòrd | 360° | 2π |
* ↑ http://www.tradicioun.org/les-vents-de-provence
# Kate Pierson

Catherine Elizabeth « Kate » Pierson, nascuda lo 27 d'abril de 1948 a Weehawken en Nòva Jersei (Estats Units), es una cantaira e musiciana americana. Jòga de la guitarra, de la bassa e dels clavièrs, e es l'una de las cantairas e l'un dels sòcis fondators de caps 1976 del grop new wave The B-52's.
En 1990, a cantat en duò ambe Iggy Pop sus la cançon Candy, e en 1991, ambe lo grop R.E.M. sul tròç Shiny Happy People (tirat de l'album Out of Time).
En febrièr de 2015, Kate Pierson a sortit son primièr album sòlo, Guitars and Microphones, ambe de cançons co-escrichas per Sia Furler.